Public procurement notice: Contract Notice
Published: 2025-11-20
Buyer: Länsi-Uudenmaan hyvinvointialue
Country: FI
Region: FI1B1
Contract type: Supplies
Procedure: Competitive dialogue
CPV classification: 35121000: Security equipment | 48000000 | 72600000
Estimated value: 10000000 EUR
Submission deadline: 2025-12-22
Award criteria: price, quality

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Hankinta toteutetaan hankintalain 36 §:n ja 37 §:n tarkoittamaa kilpailullista neuvottelumenettelyä käyttäen. Tarkempi hankintamenettelyn kulku on kuvattu liitteessä 1.

Hankinnan ennakoitu arvo ylittää EU-kynnysarvon. Hankintamenettelynä on kilpailullinen neuvottelumenettely, koska hankintaan kuuluu suunnittelua tai innovatiivisia ratkaisuja, ja hankinnan luonteeseen, monimutkaisuuteen tai oikeudelliseen ja rahoituksen muotoon liittyvistä erityisistä syistä tai niihin liittyvien riskien vuoksi ei voida tehdä hankintasopimusta ilman edeltäviä neuvotteluita. 

Ehdokkaiden soveltuvuudelle asetetut vaatimukset sekä soveltuvuuteen liittyvät tarkastettavat selvitykset on kuvattu ESPD-lomakkeessa ja sitä täydentäen tässä osallistumispyynnössä sekä sen liitteissä. 

Osallistumishakemuksensa jättäneiden ehdokkaiden joukosta valitaan neuvotteluun enintään neljä (4) ehdokasta, ellei soveltuvia ehdokkaita ole vähemmän. Mikäli soveltuvuusvaatimukset täyttäviä ehdokkaita on enemmän kuin neuvotteluvaiheeseen osallistuviksi ehdokkaiksi päätetään valita, saadut osallistumishakemukset järjestetään ehdokkaan hakemuksessaan esittämien tietojen perusteella paremmuusjärjestykseen. Osallistumishakemukset asetetaan paremmuusjärjestykseen aiempaan toimituskokemukseen liittyvien pakollisten referenssien pisteiden perusteella ehdokkaiden määrän karsimiseksi. Pisteytyksen perusteet on kuvattu liitteessä 2. Pisteiden mennessä tasan, ehdokkaan valinta tapahtuu arpomalla. Arvontatilanteessa jokainen tasapisteissä oleva ehdokas saa yhden arvan. Länsi-Uudenmaan hyvinvointialue tekee tarjoajien valinnasta erillisen viranhaltijapäätöksen.

Hankintamenettelyn vaiheet ja alustava aikataulu on seuraava:
• Osallistumisvaiheen tarjoajien valinta neuvotteluun 12/2025–01/2026
• Neuvottelujen käynnistys, ratkaisuvaihtoehtojen käsittely 01/2026
• Alustavan tarjouspyynnön toimittaminen neuvotteluihin valituille tarjoajille 01/2026
• Neuvotteluvaihe (neuvottelukierroksia arviolta 3–5) 01–03/2026 
• Lopullisen tarjouspyynnön julkaisu neuvotteluihin valituille tarjoajille 03-04/2026
• Hankintapäätös 05–06/2026
• Sopimuskauden aloitus 07-08/2026
Länsi-Uudenmaan hyvinvointialue (myöhemmin erikseen myös "Tilaaja" tai "Hankintayksikkö") pyytää ehdokkaita lähettämään osallistumishakemuksen Turva-auttamisen teknologiahankinnan kilpailulliseen neuvottelumenettelyyn tämän osallistumispyynnön ja sen liitteiden mukaisesti.

Hankinnan kohteena on Länsi-Uudenmaan asukkaiden kotiin vietävä teknologia, turvahälytyskeskusjärjestelmä ohjelmistopalveluna sekä järjestelmän ja teknologian käyttöönotto Länsi-Uudenmaan hyvinvointialueelle. Hankinnan kohteeseen sisältyvät lisäksi jatkuvat palvelut, tuki- ja ylläpitopalvelut sekä huoltopalvelut. Hankinnan kohteen sisältö, rajaukset ja tarkemmat vaatimukset tarkentuvat hankintamenettelyn aikana.

Länsi-Uudenmaan hyvinvointialue on tuottanut turva-auttamispalvelut alueen asukkaille ostopalveluna. Ostopalvelu on kattanut sekä käytössä olevan turvateknologian että auttajapalvelut. Myös asennuspalvelu ja laitteiden noutopalvelu on sisältynyt kokonaisuuteen. Turva-auttamispalvelu halutaan kotiuttaa Länsi-Uudenmaan hyvinvointialueen omaksi toiminnaksi vuoden 2026 aikana ja liitää osaksi tulevaa tilannekeskustoimintaa. Hankinnan tavoitteena on mahdollistaa turva-auttamispalvelun kotiuttaminen Länsi-Uudenmaan hyvinvointialueelle siten, että toiminta toteutuu kokonaan omana toimintana tammikuusta 2027 alkaen. Käyttöönotto halutaan tehdä porrastetusti Q4/2026 alkaen turvallisen siirtymän varmistamiseksi. 

Hankittavalla ratkaisulla halutaan mahdollistaa itsenäinen kotona asuminen mahdollisimman pitkään alueen asukkaille. Ratkaisun tulee lisätä kotona-asuvan asiakkaan turvallisuutta ja turvallisuuden tunnetta sekä mahdollistaa nopea avunsaanti äkillisissä / ennakoimattomissa tilanteissa. Tilannetta on voitava arvioida ja asiakasta tukea etäyhteydellä.

Turva-auttamispalvelun ja tätä tukevan teknologian (hankittavan ratkaisun) on   
• tuettava nopeaa reagointia asiakkaan tarpeisiin
• varmistettava oikein kohdentuva apu asiakkaalle ennakoimattomissa tilanteissa 
• lisättävä kotihoidon tuottavuutta (mm. yöaikaisen kotihoidon välittömän työajan kasvu, asiakaskohtaisen tuntihinnan lasku) 
• edistettävä kustannustehokkuutta: palvelun tuottaminen omana toimintana on edullisempaa kuin nykyinen ostopalveluna tuotettu palvelu sekä
• mahdollistettava erinomainen asiakaskokemus. 

Kotona asumisen turvateknologiaa ovat esimerkiksi (ei kuitenkaan seuraavaan listaan rajoittuen): 
• turvapuhelimet / keskusyksiköt, 
• turvarannekkeet,
• hyvinvointirannekkeet,
• paikantavat sensorit, 
• ovi- ja ikkunasensorit, 
• hella- ja liesisensorit / vahdit, 
• paloanturit ja –varoittimet, 
• häkäanturit, 
• liikesensorit, 
• kosteusanturit,
• kaatumissensorit/läsnäoloanturit sekä
• muut kotona asumisen turvallisuutta ja itsenäistä asumista tukevat sopimuskauden aikana palveluun kytkettävät tekniset sensorit ja anturit

Hankittavan teknologian sisältöä voidaan tarkentaa neuvottelujen aikana.

Hankintaan kuuluu edellä kuvatun teknologian datan kokoava asiakkaan turvaa varmistava hälytyskeskusjärjestelmä ohjelmistopalveluna (SaaS), joka sisältää seuraavia ominaisuuksia:
• Rekisteri järjestelmään kytketyistä sensoreista ja teknologioista
• Hankinnan kohteena olevan teknologian tuottaman datan kokoaminen
• Tilannekuva palvelun piirissä olevien asiakkaiden hälytys-/sensoridatatilanteessa
• Hälytyssääntöjen hallinta
• Vähintään perustasoinen analytiikka ja raportointi
• Integraatiot sisään ja ulos järjestelmästä
• Mobiilikäyttö ammattilaiselle
• Mobiilikäyttö asiakkaan läheisille / omaisille

Hälytyskeskusjärjestelmän sisältö tai ominaisuuksien optionaalisuus voivat muuttua tai tarkentua tai toiminnallisuuksia voi tulla lisää neuvotteluiden aikana.

Integraatiokyvykkyydet ovat keskeisiä kokonaistoimivuuden kannalta. Turvahälytyskeskusjärjestelmä ja sen palvelut on tarkoitus kytkeä tiiviisti osaksi hyvinvointialueen toiminnanprosesseja sekä järjestelmäympäristöä. Tietojen välittäminen näiden eri ratkaisujen ja järjestelmien välillä on erittäin tärkeätä ammattilaisen työn ja asiakkaan palvelun sujuvoittamiseksi. Ratkaisulta tavoitellaan myös moderneja ja kyvykkäitä rajapintapalveluja, joiden avulla tietoja voidaan välittää yksi- tai kaksisuuntaisesti sekä hankintayksikön sisäisiin palveluihin ja tietovarantoihin että kolmansien osapuolien ratkaisuihin sekä muihin organisaation tarpeisiin, esimerkiksi organisaation käytössä olevaan tietoaltaaseen. 

Hankinnassa haetaan yhtä (1) päävastuullista Toimittajaa, joka vastaa kokonaisratkaisusta ja siihen liittyvistä palveluista. Lisäksi hankinnassa valitaan yksi (1) varatoimittaja. Hankinnan kohde ja sitä koskevat vaatimukset on kuvattu osallistumispyynnön liitteissä. Sopimus on toistaiseksi voimassa oleva.
Lopullisen tarjouspyynnön hinnan painoarvojen vaihteluvälit ovat 30–50 %.
Lopullisen tarjouspyynnön laadun painoarvojen vaihteluvälit ovat 50–70 %.
Hankinnassa ja muutoksenhakumenettelyssä noudatetaan lakia julkisista hankinnoista ja käyttöoikeussopimuksista (1397/2016), hankintalaki).